b'\n_START_ARTICLE_\nLogistika\n_START_PARAGRAPH_\nLogistika je dejavnost, ki se ukvarja z upravljanjem toka materialov od virov do porabnikov tako znotraj kot med podjetji. Logistika zajema fizi\xc4\x8dni tok materiala in tok informacij od dobavitelja, preko proizvajalca in trgovca do kon\xc4\x8dnega potro\xc5\xa1nika in pomeni prostorske spremembe, poleg tega pa tudi skladi\xc5\xa1\xc4\x8denje (premagovanje \xc4\x8dasa). Cilj logistike je zagotoviti prave dobrine in storitve, na pravem mestu ob pravem \xc4\x8dasu, koli\xc4\x8dini in kakovosti, z najni\xc5\xbejimi stro\xc5\xa1ki in vplivi na okolje, skladno s sklenjeno pogodbo._NEWLINE_Logistika lahko zajema vse procese v podjetju: napovedovanje, povpra\xc5\xa1evanja, nabava, na\xc4\x8drtovanje potreb, na\xc4\x8drtovanje proizvodnje, materialno poslovanje, skladi\xc5\xa1\xc4\x8denje, manipuliranje z materiali, embaliranje, komisioniranje, zaloge kon\xc4\x8dnih izdelkov, fizi\xc4\x8dna distribucija, na\xc4\x8drtovanje distribucije, naro\xc4\x8dila, transport, prodajne storitve, poprodaje storitve ipd.'